# Virginia Henderson

Virginia Henderson (Kansas, Estats Units 1897 - 1996), fou una infermera teoritzadora que va incorporar els principis fisiològics i psicològics al seu concepte personal de la infermeria.

## Teoria de la Virginia Henderson

Va considerar la pràctica de la infermeria independent de la medicina. Les persones podrien arribar a satisfer les seves necessitats sense ajuda si tinguessin la força, la voluntat i els coneixements necessaris. Sinó, els professionals d'infermeria, suplirien a les persones, les reforçarien o treballarien per augmentar la seva voluntat o millorar el seu coneixement.
La V.Henderson va defensar que la persona és un tot complet i presenta catorze necessitats fonamentals, de les que es pot trobar una correlació amb la jerarquia de necessitats de Maslow.
| « | «La tendència de la persona és ser independent per aconseguir la satisfacció de les seves necessitats». | » |
| — Kérouac, 1996 |||
La Virginia va néixer el 1897 a Kansas. Es va graduar el 1921 i es va especialitzar com a infermera docent. Va incorporar els principis fisiològics i psicopatològics al seu concepte d'infermeria. Henderson defineix a la infermeria en termes funcionals de la següent manera:
| « | «L'única funció d'una infermera és ajudar a l'individu sa i malalt, a la realització d'aquelles activitats que contribueixin a la seva salut, la seva recuperació o a una mort tranquil·la, que aquest realitzaria sense ajuda si tingués la força, la voluntat i el coneixement necessaris. I fer això de tal manera que l'ajudi a ser independent al més aviat possible». | » |
| — Virginia Henderson |||

## Les catorze necessitats de Virginia Henderson

Aquestes necessitats comunes a tota persona, malalta o sana, són:
* Respirar amb normalitat.
* Menjar i beure adequadament.
* Eliminar els productes de rebuig de l'organisme.
* Moure’s i mantenir una posició adequada.
* Descansar i dormir.
* Seleccionar vestimenta adequada.
* Mantenir la temperatura corporal.
* Mantenir la higiene corporal.
* Evitar els perills de l'entorn.
* Comunicar-se, expressar emocions, necessitats pors i opinions.
* Viure segons els seus valors i creences.
* Treballar i sentir-se realitzat.
* Participar en activitats recreatives.
* Aprendre, descobrir i satisfer la curiositat.

## Publicacions

* The Nature of Nursing (anglès) (1966).
* The Principles of Nursing (anglès) (1955, revisió la sexta edició).

## Referències generals

* ↑ Kérouac, Suzanne; Pepin, Jacinthe; Ducharne, Francine; Duquette, André; Major, Francine. El pensamiento enfermero (en castellà). Barcelona: Masson, 1996. ISBN 84-458-0365-4.
* ↑ henderson, Virginia «The nature of nursing». American Journal of Nursing, 64, 1964, pàg. 62-68.
* ↑ Henderson, Virginia. Principios básicos de los cuidados de enfermería (en castellà). Ginebra: Consejo Internacional de Enfermeras, 1971.

## Enllaços externs

* Col·legi Oficial d'Infermeria de Barcelona
* Unitat de coordinació i desenvolupament de la Investigació en Infermeria de l'Institut de Salut Carlos III, (castellà) Arxivat 2006-01-02 a Wayback Machine.
* http://es.jbiconnect.org/ Arxivat 2009-09-19 a Wayback Machine.
* Homenatge a la Professora Virginia Henderson. Facultat de Biologia. Universitat de Barcelona. Maig 1988. https://www.ub.edu/ubtv/video/acte-dhomenatge-professora-honoraria-virginia-henderson